钦定古今图书集成/理学汇编/字学典/第083卷 > 《王羲之笔势论十二章》 > 《视形章第三》
## 钦定古今图书集成/理学汇编/字学典/第083卷 > 《王羲之笔势论十二章》 > 《视形章第三》

“视形象体，变貌犹同；逐势瞻颜，高低有趣。分均点画，
远近相须。播布研精，调和笔墨。锋纎往来，疏密相附。
铁点银钩，方员周整。起笔下笔，忖度寻思，引说踪由，
永传今古。智者荣身益世，方怀浸润之深；愚者不俟
佳谈，如暗尘之视锦。生而知之发愤，学而悟者忘餐。
此乃妙中增妙，新中更新。”金书锦字，本领为先。尽说
安危，务以平稳为本。分间布白，上下齐平，均其体制，
大小尤难。大字促之贵“小”，“小”字宽之贵“大”，自然宽狭
得所，不失其宜。横则正如孤舟之横江渚，竖则直若
春笋之抽寒谷。